Document ID: 31998L0007

Direktiva 98/7/ES Evropskega parlamenta in Sveta
z dne 16. februarja 1998
o spremembi Direktive 87/102/EGS o približevanju zakonov in drugih predpisov držav članic v zvezi s potrošniškimi krediti
EVROPSKI PARLAMENT IN SVET EVROPSKE UNIJE STA
ob upoštevanju Pogodbe o ustanovitvi Evropske skupnosti in zlasti člena 100a Pogodbe,
ob upoštevanju predloga Komisije [1],
ob upoštevanju mnenja Ekonomsko-socialnega odbora [2],
v skladu s postopkom, določenim v členu 189b Pogodbe [3],
ker je za pospešitev vzpostavitve in delovanja notranjega trga ter za zagotovitev, da potrošniki uživajo visoko raven varstva, zaželeno, da se enotna metoda izračuna letnega odstotka obresti za potrošniške kredite uporablja po vsej Skupnosti;
ker člen 5 Direktive 87/102/EGS [4] v Skupnosti določa uvedbo metode ali metod izračuna letnega odstotka obresti;
ker je za uvedbo te enotne metode zaželeno sestaviti enotno matematično formulo za izračun letnega odstotka obresti in določitev stroškovnih postavk kredita, ki jih je treba uporabiti pri izračunu, z navedbo tistih stroškov, ki se ne smejo upoštevati;
ker Priloga II k Direktivi 87/102/EGS uvaja matematično formulo za izračun letnega odstotka obresti in člen 1a(2) navedene direktive določa, da je treba stroške izključiti iz izračuna "celotnega stroška kredita za potrošnika";
ker so v triletnem prehodnem obdobju od 1. januarja 1993 države članice, ki so pred 1. marcem 1990 uporabljale predpise, po katerih je bilo dovoljeno uporabljati drugačno matematično formulo za izračun letnega odstotka obresti, lahko še naprej uporabljale take predpise;
ker je Komisija predložila Svetu poročilo, ki na podlagi izkušenj omogoča uporabo enotne matematične formule Skupnosti za izračun letnega odstotka obresti;
ker nobena država članica ni uporabila člena 1a(3) Direktive 87/102/EGS, po katerem se nekateri stroški izključijo iz izračuna letnega odstotka obresti v nekaterih državah članicah, je ta postal brezpredmeten;
ker je potrebna natančnost do vsaj enega decimalnega mesta;
ker se šteje, da ima leto 365 dni ali 365,25 dni ali (za prestopno leto) 366 dni, 52 tednov ali 12 enakih mesecev; ker se šteje, da ima enak mesec 30,41666 dni;
ker je zaželeno, da bi potrošniki lahko prepoznali pojme, ki jih v različnih državah članicah uporabljajo za navedbo "letnega odstotka obresti";
ker je primerno brez odlašanja raziskati, do kakšnega obsega je nadaljnja stopnja usklajevanja stroškovnih elementov potrošniških kreditov potrebna, da bi evropskemu potrošniku omogočili boljšo primerjavo med dejanskimi odstotki obresti, ki jih ponujajo institucije v različnih državah članicah, in s tem zagotovili usklajeno delovanje notranjega trga,
SPREJELA NASLEDNJO DIREKTIVO:
Člen 1
Direktiva 87/102/EGS se spremeni:
(a) Člen 1a(1)(a) se nadomesti:
- v grški jezikovni različici Direktive:
"Το συνολικό ετήσιο πραγματικό ποσοστό επιβάρυνσης που εξισώνει σε ετήσια βάση τις παρούσες αξίες του συνόλου των τρεχουσών ή μελλοντικών υποχρεώσεων (δανείων, εξοφλήσεων και επιβαρύνσεων) που έχουν αναληφθεί από το δανειστή και το (δανειζόμενο) καταναλωτή, υπολογίζεται σύμφωνα με το μαθηματικό τύπο που παρατίθεται στο παράρτημα ΙΙ.",
- v angleški jezikovni različici Direktive:
"The annual percentage rate of charge which shall be that rate, on an annual basis which equalizes the present value of all commitments (loans, repayments and charges), future or exisiting, agreed by the creditor and the borrower, shall be calculated in accordancewith the mathematical formula set out in annex II.";
(b) Člen 1a(3) se črta;
(c) Člen 1a(5) se črta;
(d) Člen 3 se nadomesti:
"Brez poseganja v Direktivo Sveta 84/450/EGS z dne 10. septembra 1984 o približevanju zakonov in drugih predpisov držav članic v zvezi z zavajajočim oglaševanjem [5]; ter v pravila in načela, ki se uporabljajo za nepošteno oglaševanje, vsak oglas ali vsaka ponudba, predstavljena v poslovnih prostorih, v katerem oseba ponuja kredit ali ponuja, da bo pripravila kreditno pogodbo, in v katerem je navedena obrestna mera ali kateri koli podatek v zvezi s stroškom kredita, vsebovati tudi navedbo letnega odstotka obresti, in sicer s pomočjo reprezentativnega primera, če noben drug način ni uporabljiv.";
(e) Priloga II se nadomesti z besedilom Priloge I k tej direktivi;
(f) Priloga III se nadomesti z besedilom Priloge II k tej direktivi.
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje dve leti po začetku veljavnosti te direktive. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila predpisov nacionalne zakonodaje, sprejetih na področju, ki ga ureja ta direktiva.
Člen 3
Ta direktiva je naslovljena na države članice.
V Bruslju, 16. februarja 1998

Labels: 2
15